Περίσσεια οξυγόνου και ρυθμός απομάκρυνσης γαλακτικού οξέος μετά από υπερεντατική άσκηση κατά τη διάρκεια παθητικής και ενεργητικής αποκατάστασης.
Creators: name: Ψύχας, Νικόλαος Στυλιανού
Publisher: name: Aristotle University of Thessaloniki
Year: 2008
Subjects: Κωπηλασία
Ενεργητική και παθητική αποκατάσταση
Γαλακτικό οξύ
Περίσσεια οξυγόνου
Rowing
Active and passive recovery
Lactid acid
Lactate
Excess postexercise oxygen consumption

description: Σκοπός της παρούσας εργασίας ήταν η διερεύνηση της επίδρασης της παθητικής και ενεργητικής αποκατάστασης στη συγκέντρωση του γαλακτικού οξέος και των φυσιολογικών απαιτήσεων, μετά το τέλος μέγιστης άσκησης, από νεαρούς αθλητές κωπηλάτες. Το δείγμα της έρευνας αποτέλεσαν 3 ομάδες αθλητών κωπηλασίας εθνικού επιπέδου (n=30), αποτελούμενες η κάθε μια από 10 άντρες ηλικίας 18 έως 24 ετών. Το πρωτόκολλο μέγιστης άσκησης πραγματοποιήθηκε σε κωπηλατοεργόμετρο και περιελάμβανε αρχικά 2min άσκηση με επιβάρυνση 150W και στη συνέχεια αύξηση της επιβάρυνσης κατά 50W κάθε 2min μέχρι την εξάντληση. Στη συνέχεια, οι αθλητές χωρίστηκαν σε 3 ομάδες και ακολούθησαν η πρώτη παθητική αποκατάσταση, η δεύτερη ενεργητική αποκατάσταση με κωπηλασία στο 25% VO2max και η τρίτη ενεργητική αποκατάσταση με κωπηλασία στο 50% VO2max. Κατά τη διάρκεια των 20 λεπτών αποκατάστασης μετρήθηκαν : η πρόσληψη οξυγόνου, το διοξείδιο του άνθρακα, ο πνευμονικός αερισμός, το αναπνευστικό πηλίκο, η καρδιακή συχνότητα, ο δείκτης δύσπνοιας και το γαλακτικό οξύ. Οι καρδιοαναπνευστικοί δείκτες μετρήθηκαν με χρήση εργοσπιρομέτρου και η συγκέντρωση του γαλακτικού οξέος στο αίμα με φορητό μετρητή. Τα αποτελέσματα δεν έδειξαν στατιστικά σημαντικές διαφορές στη μέγιστη δοκιμασία κόπωσης στη μέγιστη καρδιακή συχνότητα, στη σχετική μέγιστη πρόσληψη οξυγόνου, στο πνευμονικό αερισμό, στο αναπνευστικό πηλίκο, στο δείκτη δύσπνοιας και στο γαλακτικό οξύ μεταξύ των 3 ομάδων. Κατά τη διάρκεια της ενεργητικής αποκατάστασης στο 50% VO2max, η συγκέντρωση του γαλακτικού οξέος μειώθηκε από 9,55 ± 1,32 mmol/L στο τέλος της άσκησης σε 5,46 ± 0,38 mmol/L στα 10 λεπτά και σε 4,20 ± 0,37 mmol/L στο τέλος της αποκατάστασης. Κατά τη διάρκεια της ενεργητικής αποκατάστασης στο 25% VO2max η συγκέντρωση του γαλακτικού οξέος μειώθηκε από 9,82 ± 1,46 mmol/L στο τέλος της άσκησης σε 8,35 ± 1,05 mmol/L στα 10 λεπτά και σε 2,83 ± 0,40 mmol/L στο τέλος της αποκατάστασης, ενώ κατά τη διάρκεια της παθητικής αποκατάστασης από 9,03 ± 1,01 mmol/L στο τέλος της άσκησης σε 11.04 ± 0.95 mmol/L στα 10 λεπτά και σε 7,32 ± 0,89 mmol/L στο τέλος της αποκατάστασης. Η συγκέντρωση του γαλακτικού οξέος ήταν σημαντικά υψηλότερη από το 6ο-14ο λεπτό στην ενεργητική αποκατάσταση στο 25% VO2max σε σύγκριση με την ενεργητική αποκατάσταση στο 50% VO2max. Ζευγαρωτές συγκρίσεις έδειξαν στατιστικά σημαντικά μικρότερες τιμές σε όλους τους καρδιαναπνευστικούς δείκτες στη παθητική αποκατάσταση σε σύγκριση με τιμές της ενεργητικής αποκατάστασης στο 50% VO2max. Αντίθετα, στατιστικά σημαντικές διαφορές μεταξύ ενεργητικής αποκατάστασης στο 25% VO2max και παθητικής αποκατάστασης παρουσιάστηκαν μόνο στην καρδιακή συχνότητα. Τέλος, παρουσιάστηκαν στατιστικά σημαντικές διαφορές στο πνευμονικό αερισμό, στην καρδιακή συχνότητα και στο δείκτη δύσπνοιας μεταξύ των δυο ομάδων της ενεργητικής αποκατάστασης. Συμπερασματικά, το γαλακτικό οξύ και οι φυσιολογικές απαιτήσεις επηρεάζονται από το είδος της αποκατάστασης. Προτείνεται, οι αθλητές κωπηλάτες μετά το τέλος της άσκησης, να ακολουθούν ενεργητική αποκατάσταση στο 50% VO2max διάρκειας περίπου 6-15 λεπτών για γρηγορότερη απομάκρυνση του γαλακτικού οξέος.
description: The aim of this study was to investigate the effects of passive and active recovery on blood lactate concentration and on physiological demands following maximal rowing exercise in young athletes. Thirty males members of the national rowing team (18-24 years old) performed maximal incremental rowing exercise. The initial workload was set at 150W and then increased by 50W every 2 min until volitional exhaustion. Following maximal rowing exercise the subjects were equally divided into three groups. The first group performed passive recovery, the second and the third groups performed active recovery at 25% and 50% of VO2max, respectively. During the 20 min of recovery the following variables were measured: VO2, VCO2, VE, R.E.R, H.R, dyspnea index and blood lactate concentration. Gas analyzer and portable lactate device were used to measured the cardiopulmonary measures and lactate concentration. The results showed no significant differences in H.Rmax, VO2max, VE, R.E.R, dyspnea index and lactate concentration between groups. During the active recovery at 50% VO2max lactate concentration significantly decreased from 9.55 ± 1.32 mmol/L at the end of exercise to 5.46 ± 0.38 mmol/L and to 4.20 ± 0.37 mmol/L at 10 min and the end of recovery, respectively (p